
Здравейте,


През септември 2018 г. сключих договор за наем с фирма отдаваща имоти под наем. Имаме сключен договор за 1 г., в който са упоменати всички права и задължения. Договора е подписан от фирмата с подпис и печат и от моя страна с подпис.


В договора е упоменато, че съм дала депозит в размер на 2 наема.


Упоменато е че до определено число трябва да си плащам наема и сметките и ако не го направя ми начисляват лихва, а ако не го заплатя и след това те ми плащат сметките и ми ограничават достъпа до жилището.


Имам право с едномесечено предизвестие да си прекратя договора. Но нямам спомен да е упомената неустойка.


Да ама сега разбирам, че ако си прекратя договора с тях с едномесечно предизвестие им дължа неустойка в размер на един месечен наем (от депозита), остатъка (от депозита) го задържат до октомври с който покриват изравнителната сметка за парно (ако има да се доплаща) и ако имота не е в състоянието, в което ни е предадено през септември.


Какви са моите права в случая? Не искам да си губя депозита, но не искам да им дължа неустойка.


Мога ли да заведа дело за неправомерно начисляване на неустойка и задържане на депозита


 

Договор за наем – прекратяване
==============================

 

Здравейте,


Моят съвет е да се консултирате с адвокат, който да прегледа договора Ви за наем.  

Макар и да не си спомняте, най-вероятно в договора Ви има някаква “скрита” неустойка. Въпросът е какви са договорените условия за претендирането ѝ от агенцията. 


Също, вижте и как точно са описани условията за задържане на депозита.


Много, много е важно при прекратяване на договора и предаване на имота на агенцията да ги убедите да подпишат приемо – предавателен протокол, в който да бъде подробно описано състоянието на имота, мебелите, техниката и пр. В противен случай е възможно да задържат и остатъка от депозита (след сметките) за обезщетяване на вреди върху имота, които на практика не са настъпили. Успех!


